# 4. VÁLLALKOZÁSI SZERZŐDÉSTERVEZET

(I-III. számú részajánlathoz)

Amely létrejött egyrészről : az **Országgyűlés Hivatala**

1055 Budapest, Kossuth Lajos tér 1-3.,

Adószám:15300014-2-41

Képviseletében eljáró személy neve: Bakos Emil gazdasági és működtetési főigazgató-helyettes

mint **Megrendelő** (továbbiakban: Megrendelő)

másrészről a(z): **……………………………………...**

……………………………………...

Cg.: …………………………………

Adószám:……………………………

Képviseletében eljáró személy neve: …………………….

mint **Vállalkozó** (továbbiakban: Vállalkozó)

között, az alulírott helyen és napon, **„Gépjárművek karbantartása (666/2016)” ….. rész** tárgyában,az alábbi feltételekkel.

**Előzmények:**

* 1. A Megrendelő a közbeszerzésekről szóló 2015. évi CXLIII. törvény (Kbt.) alapján összefpglaló tájékoztató közzétételével indított kétszakaszos tárgyalásos közbeszerzési eljárást folytatott le az „Gépjármű karbantartás (666/2016.)” tárgyában, amely eljárás ….. részének nyertese a Vállalkozó lett.
  2. A Vállalkozó a jelen Szerződés aláírásával kijelenti, hogy a közbeszerzési eljárásban a vállalkozói feladatokkal kapcsolatban a rendelkezésére bocsátott dokumentumokat, a Megrendelő követelményeit megismerte, azok tartalmát elfogadta, az eljárás során az elvégzendő munkával kapcsolatban további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a Szerződés rendelkezéseit mindezekre is tekintettel magára nézve kötelezőnek elfogadja.

1. **A szerződés tárgya[[1]](#footnote-1)**

A Vállalkozó vállalja a Megrendelő tulajdonában lévő, a jelen szerződés 1. számú mellékletében felsorolt **I. rész: Audi, Volkswagen és Skoda /II. rész: Opel és** **Fiat /III. rész: Ford** típusú gépjárművek (a továbbiakban: gépjárművek) vonatkozásában a 2. számú mellékletben foglalt tevékenységek illetve szolgáltatások I. osztályú minőségben történő elvégzését, amelynek egyes elemeit szerződő felek a következők szerint részletezik:

1.1 Javítási és karbantartási munkák:

1.1.1. A gépjárművek garanciaidőn belüli garanciális és nem garanciális, valamint garanciaidőn túli időszakos és szükségszerű javítása és szervízelése az érvényes minőségbiztosítási rendszer alkalmazásával.

1.1.2. A gépjárművek kisebb meghibásodásainak azonnali elhárítása a gépkocsivezető szóbeli megrendelése alapján.

1.1.3. A gépjárművek számítógépes diagnosztikája.

1.1.4. A javítás, ellenőrző vizsgálat megkezdése a gépjármű átadását követően soron kívül.

1.1.5. A javításhoz szükséges alkatrészek beszerzése a legrövidebb átfutási idő alatt.

1.1.6. A gyári előírásokban megjelölt kötelező munkafolyamatok, ellenőrzések elvégzése az időszakos kilométer-teljesítményhez kötött szervizintervallumoknak megfelelően, a Megrendelővel előre egyeztetett időpontban.

1.1.7. A gépjárművek elveszett, vagy meghibásodott indítókulcsainak pótlása, gyári, eredeti kulcsok kódolásához alkalmas tesztműszerrel.

1.1.8. Nyilvántartás vezetése az elvégzett munkáról.

1.1.9. Az 1.1.2. alpontban meghatározott kisebb hibák elhárításának esetét ide nem értve, a hiba-megállapítás a javítási és karbantartási munkák részét képezi, amely alapján a Vállalkozó árkalkulációt készít.

1.1.10. Amennyiben a Vállalkozó a javítási-karbantartási munkálatok során észleli, hogy az előzetesen megadott árkalkulációban rögzített összeg lényegesen eltér a javítási-karbantartási munkálatok befejezésekor várható végső ártól, ennek tényét haladéktalanul jelzi a Megrendelő képviselője felé.

1.1.11. A Megrendelő az 1.1.9. pontban meghatározott árkalkuláció kézhezvétele után dönt a javítási és/vagy karbantartási munkák megrendeléséről. Amennyiben a Megrendelő az 1.1.9. pontban meghatározott árkalkuláció kézhezvételét követően úgy dönt, hogy nem rendeli meg a javítási-karbantartási munkálatokat a Vállalkozótól, abban az esetben a Vállalkozó a hiba-megállapítás díját számlázhatja le a Megrendelő felé a normatáblázatban foglaltak alapján.

1.1.12. A Felek rögzítik, hogy a Vállalkozó a normaidő-táblázatban meghatározott javítási időegység és a szerződés 2. számú mellékletében rögzített, vonatkozó rezsióradíj szorzata alapján állítja ki a számlát a Megrendelő felé.

1.2 Műszaki vizsgáztatásra való felkészítés:

1.2.1. Nyilvántartás vezetése a műszaki vizsgák érvényességéről.

1.2.2. A Megrendelő írásban történő értesítése a műszaki vizsgák esedékességéről.

1.2.3. A műszaki vizsgáztatásra történő felkészítés és a műszaki vizsgáztatás lebonyolítása a környezetvédelmi felülvizsgálattal együtt a Megrendelővel közösen megállapított időpontban, legfeljebb 2 munkanap igénybevételével.

1.2.4. A műszaki vizsgáztatás megtörténtének igazolása a forgalmi engedélybe történő bejegyzéssel, a jogszabályokban előírt módon.

1.3 Igazgatásrendészeti ügyintézés:

1.3.1. Az új gépjárművek forgalomba helyezése az átadáshoz szükséges dokumentációk és információk rendelkezésre állásától számított 7 munkanapon belül.

1.3.2. A használatban lévő gépjárművek elveszett, vagy káresemény során megrongálódott forgalmi rendszámának soron kívüli pótlásának ügyintézésében való közreműködés..

1.4 Biztosítási káreseménnyel kapcsolatos ügyintézés:

1.4.1. A gépjárművek használata során bekövetkezett káresemények felvétele utáni kárfelvétel a Vállalkozó garázsában történő soron kívüli elvégzése a gépjárművezető, a Megrendelő Eszközgazdálkodási Osztály vezetője, vagy az általa megbízott személy megrendelése alapján.

1.4.2. A kárérték meghatározásának elvégzése számítógépes kárfelmérő program alkalmazásával.

1.4.3. Kötelezettségvállalás arra vonatkozóan, hogy a számla kizárólag a kárfelvételi jegyzőkönyvben felsorolt és a biztosító által jóváhagyott tételeket tartalmazza. Amennyiben a biztosító által fizetett kártérítés nem fedezi a CASCO önrész és az értékcsökkenés összegével csökkentett javítási költséget, akkor a kettő különbözetét a Vállalkozó viseli.

1.4.4. A káresemények ügyintézésben és azok javításában soronkívüliség biztosítása a Megrendelő gépjárművei számára.

1. **A teljesítés helye, módja és okmányai**

2.1 A Megrendelő a szerződés tárgyát képező gépjárműveket az alábbi helyeken köteles a Vállalkozó részére átadni:

1. 1055 Budapest, Kossuth tér 1-3.

2. 1054 Budapest, Széchenyi rakpart 19.

3.…………………………………………………. (Vállalkozó székhelye, telephelye)

Vállalkozó a gépjárműveket köteles átvenni, műhelyébe szállítani és a karbantartási, javítási tevékenységet műhelyében: (…………………………………………………………………………………………) elvégezni. A műhely címének változását a Vállalkozónak haladéktalanul be kell jelentenie írásban a 10.2 pontban megjelölt fax számra. A műhely címének változása nem minősül szerződésmódosításnak.

* 1. A Megrendelő a gépjárműveknek a Vállalkozó részére történő átadásáról átadás-átvételi jegyzőkönyvet készít.
  2. A Vállalkozó lehetőséget ad a Megrendelőnek, hogy a 10. pontban megnevezett képviselője folyamatos betekintést nyerjen a javításoknál használt anyagkiírási bizonylatokba és a számlázás módszerébe tekintettel a jelen szerződés elválaszthatatlan részét képező normaidő-meghatározás leírására is.
  3. A Megrendelő az egyedi megrendeléseit – kivéve az 1.1.2 pontban megjelölt kisebb meghibásodásokat – az 1.1.9. pont szerinti árkalkuláció alapján, arra hivatkozássalírásban, a gépjárművel együtt vagy telefax útján juttatja el a Vállalkozóhoz, amely megrendelésekben rögzíti - a vállalkozóval egyeztetett - egyedi teljesítési határidőket is. A megrendelést haladéktalanul vissza kell igazolni.
  4. A Vállalkozó vállalja, hogy az egyedi megrendelés kézhezvételétől számítva, a 2.4. pontban meghatározottak szerint rögzített határidőn belül teljesíti a javító-karbantartó szolgáltatást, tekintettel a Megrendelő kiemelt ügyféli minőség státuszára.
  5. A megrendelés teljesítéséről teljesítésigazolás készül, mindkét fél általi aláírással.

1. **A Vállalkozó kötelezettségei**

3.1. A Vállalkozó vállalja, hogy a szerződés teljesítésének időtartamára az Országgyűlés Hivatala által szerződött biztosító társasággal szerződést vagy együttműködési megállapodást köt.

3.2. A Vállalkozó vállalja, hogy a szerződés teljesítésének időtartama alatt kizárólag eredeti, vagy a Megrendelő által előzetesen jóváhagyott, az adott gépjármű gyártmányt forgalmazó által engedélyezett alkatrészeket használ fel a javítási és karbantartási munkálatok során.

3.3. A Vállalkozó kijelenti, hogy rendelkezik a szerződés 1. pontjában rögzített gépjárműtípusoknak megfelelő, gyártó által meghatározott normaidő-táblázattal a karbantartási, javítási munkálatokhoz és jelen szerződés aláírásával kötelezettséget vállal arra, hogy kizárólag ezen normaidő-táblázatban meghatározott javítási időegység szerint állítja ki a számlát a Megrendelő felé. A Vállalkozó kötelezettséget vállal arra, hogy a Megrendelő igénye esetén, ellenőrzés céljából bármikor betekintést enged a normaidő-táblázatába, hozzáférést biztosít a Megrendelő részére telephelyén a gyári rendszerekhez azok ellenőrzése céljából.

3.4. A Vállalkozó kötelezettséget vállal azért, hogy biztosítja a szerződés teljesítésében résztvevő szakemberek folyamatos továbbképzését.

3.5. A Vállalkozó kötelezettsége, hogy jelen szerződés időtartama alatt kiemelt ügyféli minőséget (soronkívüliséget) biztosít Megrendelő számára, amely alapján legalább naponta 4 autót soron kívül fogad, a gépjármű elszállításáról az arra okot adó körülmény (javítás/karbantartás) bejelentésétől számított 2 órán belül gondoskodik, a javítási-karbantartási munkálatokat 4 órán belül megkezdi és a karambolos javítások kivételével a javítási munkálatokat 48 órán belül befejezi.

3.6. A Vállalkozó kötelezettséget vállal, arra, hogy a karbantartási és javítási munkák befejezését követő naptól számított 7 napig tárolási díjat nem számol fel.

3.7. A 7. napot meghaladó gépjármű tárolás díjtétele: …………………… nettó Ft/db/nap.

3.8. Amennyiben a teljesítés helye (1055 Budapest, Kossuth tér 1-3., 1054 Budapest, Széchenyi rkp. 19.) és a - közbeszerzés tárgyában meghatározott - tevékenység Vállalkozó általi kifejtésének helyszíne közötti távolság meghaladja a 15 km-t, úgy a Vállalkozó kötelezettséget vállal a gépjárműveknek a teljesítés helyétől számított 15 km és a tevékenység kifejtésének helyszíne közötti távolság megtétele költségének átvállalására. Az üzemanyagköltség számításánál a 60/1992. (IV.1) Korm. rendelet számítási szabályai irányadóak.

3.9 A Vállalkozó kötelezettséget vállal az AUDI, Volkswagen, és SKODA típusú gépjárművekre vonatkozó rész esetében mobilitás garancia (csereautó biztosítása, valamint autómentés Magyarország és Európa egész területén) biztosítására a mindenkori importőri szabályozás szerinti árképzésnek megfelelően.

/A 3.9. pont csak az I. rész vonatkozásában kerül a szerződésbe./

3.10 A karbantartandó gépjárművek tételes felsorolását a jelen szerződés 1. számú melléklete tartalmazza. A karbantartással érintett gépjárművek listája a szerződés időtartama alatt változhat. Amennyiben a karbantartandó gépjárművek számában változás áll be (a gépjármű a Megrendelő tulajdonába vagy használatába kerül vagy kikerül) úgy – a Megrendelő erre irányuló igénye esetén – ezen gépjárművel(ekkel) kapcsolatban jelen szerződésben meghatározott áron és feltételekkel köteles a Vállalkozó a szerződés jelen 1. pontja szerinti tevékenységeket, illetve szolgáltatásokat a szerződés időtartama alatt valamennyi gépjármű vonatkozásában is elvégezni. A Felek a változást az 1. számú mellékletben vezetik át, mely nem minősül a szerződés módosításának. A módosított mellékletek jelen szerződés elválaszthatatlan részét képezik.

1. **A szerződés időtartama**

A jelen szerződés az Országgyűlés Hivatala által „**Az Országgyűlés Hivatala tulajdonában lévő gépjárművek karbantartása és javítása (558/2014)”** valamint **„Az Országgyűlés Hivatala tulajdonában lévő Ford és Suzuki típusú gépjárművek karbantartása és javítása (573/2014)”** tárgyban indított közbeszerzési eljárások eredményeként megkötött szerződések keretösszegének kimerülésétől, legkésőbb azonban 2017. január 1-jétől 2017. december 31-ig, vagy a jelen szerződés keretösszegének, azaz **Audi, Volkswagen, Skoda** típusú gépjárművek esetén nettó 40 000 000 forint + ÁFA, **Opel és Fiat** típusú gépjárművek esetén nettó 9 500 000 forint + ÁFA, **Ford** típusú gépjárművek esetén nettó 10 000 000 forint + ÁFA kimerüléséig hatályos, azaz ezen keretösszeg erejéig teljesíthető kifizetés jelen szerződés alapján.

1. **Vállalkozási díj**

5.1. A gépjárművek javítási és karbantartási szolgáltatásának ellenértékét a 2. számú melléklet tartalmazza. A jelen szerződés időtartama alatt a 2. sz. mellékletben meghatározott díjak semmilyen jogcímen sem emelhetők.

5.2. A Felek rögzítik, hogy a szerződés 2. számú mellékletében megadott árakon (díjtételeken) felül semmiféle ár, díj felszámítására vagy költség elszámolására nincs lehetőség a szerződés teljesítésének időtartama alatt.

1. **Számlázás, fizetési feltételek**

6.1. A Szerződő felek rögzítik, hogy a Vállalkozónak a normaidő és a 2. számú mellékletben rögzített rezsióradíj szorzata alapján kell a számlát benyújtania a Megrendelő felé. A Vállalkozó normaidő-táblázata tartalmazza a szerződés 1. pontjában meghatározott gépjárműtípusoknak megfelelően az adott típushoz tartozó, a márkaszerviz által meghatározott eseti javításokhoz tartozó, munka fázisait is tartalmazó normaidőt. A Vállalkozó normaidő-táblázatában meghatározott javítási idő és a 2. mellékletben meghatározott rezsióradíj szorzata képezi az ellenőrző szervizvizsga díját is. A felhasználásra kerülő alkatrészek és kellékanyagok mennyiségét és költségét (csökkentve a 2. számú mellékletben rögzített %-os árkedvezménnyel) a Vállalkozó a Megrendelő kérésére bemutatja, vagy hozzáférést biztosít az ezekkel kapcsolatos gyártási információkhoz.

6.2. A Megrendelő a jelen szerződés fedezetével rendelkezik, azonban előlegfizetést nem teljesít. A számla ellenértékének átutalására a szerződésszerű teljesítés Megrendelő képviselője általi igazolását követően, az általános forgalmi adóról szóló törvényben foglaltaknak megfelelően kibocsátott számla ellenében, a Kbt. 135. §. (1), (5)- (6) bekezdéseiben rögzítettek szerint, az adózás rendjéről szóló 2003. évi XCII. törvény 36/A §-36/B §-ai alkalmazásával kerül sor.

6.3. A számlák kiegyenlítésére a számla kézhezvételét követő 30 naptári napon belül, a Vállalkozó számlán szereplő fizetési számlája javára való átutalással történik. A számlák mellékletét kell képeznie az adott javításra vonatkozó megrendelés és teljesítés igazolás.

6.4. Késedelmes teljesítés esetén a Megrendelő a Ptk. 6:155. §-ában meghatározott késedelmi kamat fizetésére köteles.

6.5 A Vállalkozó kötelezettséget vállal arra, hogy nem fizet, illetve nem számol el a szerződés teljesítésével összefüggésben olyan költségeket, melyek a Kbt. 62.§ (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek az adóköteles jövedelmének csökkentésére alkalmasak; továbbá a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről a Megrendelőt haladéktalanul értesíti.

6.6. A számlák kifizetésének módja:

Amennyiben a Vállalkozó a teljesítéshez alvállalkozót vesz igénybe, úgy a Megrendelő a következő szabályok szerint fizeti ki a jelen szerződésben foglalt ellenértéket:

a) a Vállalkozó legkésőbb a teljesítés elismerésének időpontjáig nyilatkozik, hogy az általa a teljesítésbe a Kbt. 138. § szerint bevont alvállalkozók egyenként mekkora összegre jogosultak az ellenértékből;

b) a Megrendelő a vállalkozói és az alvállalkozói teljesítés ellenértékét a számla kézhezvételét követő harminc napon belül közvetlenül utalja át minden egyes vállalkozónak és alvállalkozónak;

c) az b) pontban foglaltaktól eltérően, ha a Vállalkozónak vagy az alvállalkozónak a kifizetés időpontjában az együttes adóigazolás alapján köztatozása van, a Megrendelő a teljesítés ellenértékét a köztartozás erejéig az Art. 36/A. § (3) bekezdése szerint visszatartja.

6.7. A 6.6. pont alkalmazásához szükséges nyilatkozatminta a szerződés 5. sz. mellékletét képezi.

1. **A Vállalkozó nem szerződésszerű teljesítése**
   1. A Vállalkozónak a szolgáltatás teljesítését jelen szerződés szerint kell végeznie. Amennyiben a Vállalkozó szolgáltatási kötelezettségeinek neki felróható okból nem, vagy nem szerződésszerűen teljesíti úgy a Vállalkozóval szemben késedelmi kötbér és minőségi kötbér érvényesíthető.
   2. Késedelmi kötbér

Amennyiben a Vállalkozó neki felróható okból elmulasztja a megrendelésben vállalt kötelezettségeinek határidőre történő teljesítését, úgy a Megrendelő késedelmi kötbérre jogosult. A kötbér alapja a határidőre el nem végzett szolgáltatás ÁFA nélkül számított díja, mértéke az eredménytelenül eltelt teljesítési határidőtől számítva napi 1 % minden késedelemmel érintett nap után.

A Megrendelő a kötbért meghaladó kárt is érvényesítheti Vállalkotóval szemben.

A Megrendelőnek jogában áll az esedékessé vált kötbért a benyújtott számla ellenértékébe beszámítani.

7.4 Minőségi kötbér

Amennyiben Vállalkozó neki felróható okból nem a szerződésben vállaltaknak, illetve a gyártói utasításoknak és előírásoknak, szerviz-könyvben meghatározottaknak megfelelő minőségben végzi el a szolgáltatást, köteles azt a saját költségére ismételten, megfelelő minőségben elvégezni. Ha a Vállalkozó minőségileg kifogásolható szolgáltatást végez, a Megrendelő arra az időre, amely a hiba bejelentésétől a kifogástalan minőségben történő teljesítésig eltelt, a késedelmi kötbérrel megegyező mértékű minőségi kötbérre jogosult.

* 1. A kötbér a szerződésszegés napján válik esedékessé.

1. **Szerződésszegésért való felelősség**

8.1. Ha a Vállalkozó súlyos szerződésszegést követ el Megrendelő jogosult azonnali hatállyal felmondani a szerződést.

8.2. Súlyos szerződésszegésnek minősül:

* nem a 2. számú mellékletben rögzített díjtételek, illetve árak alkalmazása;
* 2 alkalmat meghaladóan nem biztosítja a kiemelt ügyféli minőséget;
* a számla elkészítésével, megküldésével kapcsolatos szerződéses feltétel megsértése;
* 2 alkalmat meghaladóan hibásan teljesít vagy az egyes javítási munkálatokkal Vállalkozó késedelembe esik;
* a Vállalkozó valamely, a szerződésben rögzített kötelezettségének nem tesz eleget és azt a Megrendelő írásbeli felszólítását követő egy munkanapon belül sem teljesíti.

8.3. Amennyiben jelen szerződés felmondására a Vállalkozó szerződésszegése miatt kerül sor, úgy a Megrendelőnél emiatt felmerülő többletköltséget, kárt – annak hitelt érdemlő igazolása alapján – a Vállalkozó köteles megtéríteni a Megrendelőnek.

8.4 A Megrendelő jogosult a Szerződéstől elállni, amennyiben a jelen szerződésbe foglalt kötelezettség teljesítéshez szükséges költségvetési fedezetet a központi költségvetés nem biztosítja, vagy az elvonásra kerül. Ebben az esetben az elállás időpontjáig történt szolgáltatásokkal a Felek egymással elszámolnak.

8.5. A Megrendelő a Szerződést felmondhatja, vagy – a Ptk.-ban foglaltak szerint – a szerződéstől elállhat a Kbt. 143. § (1) bekezdésében foglalt esetekben is. A Megrendelő a Szerződést köteles felmondani, vagy – a Ptk.-ban foglaltak szerint – attól elállni a Kbt. 143. § (2) bekezdésében foglalt esetekben.

8.6. A Vállalkozó szerződésszerű vagy jogszerű megrendelői elállás, felmondás esetén a Vállalkozó kárainak megtérítésére nem tarthat igényt.

8.7. Az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a nyertes ajánlattevőként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

1. **Jótállási kötelezettség**

9.1. A Vállalkozó a jelen szerződés alapján elvégzett javítási és karbantartási munkák elvégzésének Megrendelő által igazolt teljesítésétől számított …… időtartamra a Ptk. 6:171.-6:173. §-ai szerint jótállást vállal a jelen Szerződés hibátlan teljesítéséért, a teljesített munkákért, nyújtott szolgáltatásokért, a beépített alkatrészek hibátlan működéséért.

9.2. A Vállalkozó kijelenti és jótállást vállal, hogy az általa a gépjárművekbe beszerelt alkatrészek újak, alkalmasak a rendeltetésszerű használatra, mentesek minden anyagbeli, tervezési, kivitelezési és egyéb hibától.

9.3. A Vállalkozó a jótállási idő alatt a Megrendelő által észlelt és a Vállalkozó részére bejelentett hibák javítását köteles a bejelentést követően haladéktalanul, legkésőbb a bejelentés kézhezvételétől számított 24 órán belül megkezdeni, és a hibajavítást 48 órán belül elvégezni.

9.4. Amennyiben a Vállalkozó nem kezdi meg, illetve nem végzi el a hibaelhárítást a 9.3. pontban előírt határidőn belül, úgy a Megrendelő jogosult a hibajavítást a Vállalkozó kockázatára és költségére elvégezni vagy mással elvégeztetni. A javítások, hibaelhárítás Megrendelő vagy 3. személy (Vállalkozótól eltérő más vállalkozás) általi végzése nem érinti a Vállalkozónak a Szerződés szerinti jótállási, garanciális és karbantartási kötelezettségeit.

9.5. A jótállási időszak alatt bejelentett garanciális követelések (jótállási igények) a jótállási idő lejárta után három hónapon belül is érvényesíthetők.

9.6. Amennyiben a Vállalkozó jótállási kötelezettsége alapján valamely alkatrészt vagy eszközt kicserél, úgy annak jótállási ideje a csere napjától újra kezdődik.

1. **Együttműködés**

10.1 A felek kötelezettséget vállalnak arra, hogy a szerződés teljesítése érdekében egymással együttműködnek.

10.2 A felek a következő személyeket hatalmazzák fel a képviseletükre:

Megrendelő képviselője:

Név: ……………………………………..

Tel: ………………………………………

Fax: ……………………………………...

E-mail: ………………………..………….

Vállalkozó képviselője:

Név: ……………………………………..

Tel: ………………………………………

Fax: ……………………………………...

E-mail: …………………………………..

10.3 Felek jelen szerződésben felhatalmazott képviselői jogosultak és kötelesek megtenni minden olyan intézkedést és nyilatkozatot, amely a szerződés teljesítése során szükségessé válik, de jelen szerződésben, illetve annak mellékleteiben foglaltakkal nem ellentétes, nem minősül a szerződés módosításának vagy kiegészítésének.

* 1. A megnevezett személyek esetleges változásáról írásban értesítik egymást a Felek. A megnevezett személyek változása nem minősül szerződés módosításnak.

10.5 A kijelölt személyek egymás között valamennyi közlést, intézkedést és döntést írásban rögzítenek.

1. **Alvállalkozó igénybevétele**
   1. A Vállalkozó legkésőbb a szerződés megkötésének időpontjában köteles valamennyi olyan alvállalkozót bejelenteni, amely részt vesz a szerződés teljesítésében. Az alvállalkozók felsorolását a 4. számú mellékletként csatolt nyilatkozaton kell a Vállalkozónak bejelentenie.
   2. A Vállalkozó köteles a Megrendelőnek előzetesen írásban bejelenteni a Szerződés teljesítéséhez igénybe venni kívánt és a jelen Szerződés 4. számú mellékletében megjelölt alvállalkozók szintjén bekövetkező változtatási igényét. Az új alvállalkozók jelen szerződés teljesítésébe való bevonására a Kbt. 138. §-ában foglaltak vonatkoznak. A Vállalkozó kizárólag a Megrendelő előzetes hozzájárulásával vonhat be új alvállalkozót a jelen szerződés teljesítésébe, ha azzal szemben kizáró ok nem áll fenn.
   3. A Kbt. 138. § (1) bekezdése alapján a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie. Az alvállalkozói teljesítés összesített aránya nem haladhatja meg a nyertes ajánlattevő (ajánlattevők) saját teljesítésének arányát. A Kbt. 142. § (5) bekezdésének alkalmazása szempontjából súlyos szerződésszegésnek minősül amennyiben a Vállalkozó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve jelen Szerződésben előírt előzetes bejelentési kötelezettségének.
   4. A Kbt. 138. § (5) bekezdése alapján építési beruházás esetén a teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.
2. **Egyéb rendelkezések**

12.1 A Megrendelő kizárólag a jelen szerződés késedelem nélküli és hibáktól mentes teljesítése esetén járul hozzá ahhoz, hogy a Vállalkozó a szerződés tárgyát képező szolgáltatásra referenciaként hivatkozzon. Hibás, késedelmes teljesítés esetén e körülményt az igazolásban feltünteti.

12.2 A jelen szerződés megszűnik, ha a 4. pontban meghatározott keretösszegre tekintettel nincs lehetőség új megrendelés leadására. A Vállalkozó semmilyen igényt sem támaszthat Megrendelővel szemben arra való hivatkozással, hogy a megrendelések összértéke nem éri el a jelen szerződés 4. pontjában meghatározott összeget.

12.3 A Felek a Jelen Szerződést kizárólag a Kbt. 141. §-ában meghatározottak figyelembevételével, írásban, közös megegyezéssel, a Szerződés aláírására jogosult személyek aláírásával jogosultak módosítani, a Kbt. 37. § (1) bekezdés j) pontjában előírt közzétételi kötelezettség figyelembe vételével.

12.4. A Jelen Szerződés teljesítésében részt vevőkre a Kbt. 138-139. §-t alkalmazni kell.

12.5. Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltaknak megfelelően Vállalkozó kijelenti, hogy átlátható szervezetnek minősül. A Vállalkozó a jelen pont illetve a Szerződés vonatkozó melléklete szerinti nyilatkozatában foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő azonnali hatállyal felmondja vagy - ha a szerződés teljesítésére még nem került sor - a szerződéstől eláll. Az átláthatósággal kapcsolatos vállalkozói nyilatkozat jelen szerződés mellékletét képezi.

12.6. A jelen szerződés mellékletét képezi Gépjárművek karbantartása (666/2016.) tárgyban lefolytatott közbeszerzési eljárás részvételi felhívása, ajánlattételi felhívása, egyéb közbeszerzési dokumentumai, tárgyalási jegyzőkönyvei, a nyertes ajánlat, valamint valamennyi az eljárással kapcsolatban keletkezett dokumentum, irat, azonban azok fizikailag nem kerülnek csatolásra a szerződéshez.

1. **Titokvédelem**

A Vállalkozót titoktartási kötelezettség terheli a jelen szerződés teljesítése során a Megrendelővel, annak tevékenységével kapcsolatban tudomására jutó valamennyi közérdekű adatnak nem minősülő adat, információ, vonatkozásában. E titoktartási kötelezettség kiterjed a Vállalkozó alkalmazottaira, munkatársaira, alvállalkozóira és a szerződés teljesítésében résztvevő bármely közreműködőre is, akiket a Vállalkozó erről köteles hitelt érdemlő módon tájékoztatni.

1. **Záró rendelkezések**

14.1 A Megrendelőnek és a Vállalkozónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.

13.2 Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita – ideértve a szerződés létrejöttével, érvényességével, megszüntetésével kapcsolatos jogvitákat is –megoldásához, úgy a perben eljáró bíróságot az 1952. évi III. törvény (Pp.) rendelkezései alapján kell kiválasztani.

13.3 Jelen szerződésben és mellékleteiben nem szabályozott kérdésekben a Kbt. és a Polgári Törvénykönyv rendelkezéseit kell alkalmazni.

13.4 A jelen szerződést a felek áttanulmányozás után, mint szándékukkal és ügyleti akaratukkal mindenben megegyezőt 5 eredeti példányban, jóváhagyólag írják alá,.

13.5 A jelen szerződés elválaszthatatlan részét képezik a következő mellékletek:

1. sz. melléklet: A szerződés hatálya alá tartozó gépjárművek listája

2. sz. melléklet: A szolgáltatások díjtételei

3. sz. melléklet: Átláthatósági nyilatkozat

4. sz. melléklet: Nyilatkozat alvállalkozó bevonásáról

5. sz. melléklet: Nyilatkozat az alvállalkozókat megillető vállalkozói díjról (adott esetben)

Budapest, 2016. ………………………………….

|  |  |
| --- | --- |
| **..............................................................**  **Megrendelő** | **..............................................................**  **Vállalkozó** |

4. sz. melléklet

**NYILATKOZAT A KBT. 138. § (3) BEKEZDÉSE ALAPJÁN**

Alulírott ………………………….., mint a …………………………. cégjegyzésre jogosult képviselője, a(z) „**……………………………………………………………**” tárgyú közbeszerzési szerződés vonatkozásában a közbeszerzésekről szóló 2015. évi CXLIII, törvény 138. § (3) bekezdése alapján a következő nyilatkozatot teszem.

A szerződés teljesítése során alvállalkozó bevonására nem kerül sor.

Vagy[[2]](#footnote-2):

A szerződés teljesítésben a következő alvállalkozók vesznek részt:

|  |  |
| --- | --- |
| **Az alvállalkozókra vonatkozó adatok[[3]](#footnote-3):** | |
| neve: |  |
| székhelye: |  |
| adószáma: |  |
| Kapcsolattartó  neve:  telefonszáma: |  |

Felelősségem tudatában kijelentem, hogy a felsorolt alvállalkozó(k) vonatkozásában nem állnak fenn a közbeszerzési eljárásban előírt kizáró okok.

Kijelentem, hogy amennyiben a szerződés teljesítése során a jelen nyilatkozatban feltüntetett adatokban változás következik be, haladéktalanul benyújtom a módosított adattartalmú nyilatkozatot.

Kelt: 2016.

……………………………

cégszerű aláírás

5. sz. melléklet

**NYILATKOZAT A TELJESÍTÉSBE BEVONT ALVÁLLALKOZÓKRÓL[[4]](#footnote-4)  
(szolgáltatás megrendelése esetén)**

Alulírott …………………….…… mint a ……………………..………….. cégjegyzésre jogosult képviselője, a(z) „……………………………..” tárgyú közbeszerzési szerződés vonatkozásában a közbeszerzésekről szóló 2015. évi CXLIII, törvény 135. § (3) bekezdésének a)-b) pontjai alapján a következő nyilatkozatot teszem.

A szerződés teljesítésének ajánlatkérő által elismert időpontja: ………………év ……………….. hónap ………… nap

A teljesítés nettó összege a szerződés szerinti pénznemben meghatározva: ………………

|  |  |
| --- | --- |
| **A nyertes ajánlattevőként szerződő félre vonatkozó adatok:** | |
| neve: |  |
| székhelye: |  |
| adószáma: |  |
| számlaszáma: |  |
| az ellenszolgáltatás nettó összegéből való jogosultság mértéke a szerződés szerinti pénznemben meghatározva: |  |
| a nyilatkozat kelte napján szerepel-e a 2003. évi XCII törvény 36/A §-a szerinti köztartozásmentes adózói nyilvántartásában: | Igen Nem[[5]](#footnote-5) |
| A számlázási ügyekben a kapcsolattartó neve: |  |
| kapcsolattartó telefonszáma: |  |
| kapcsolattartó e-mail címe: |  |
| **A nyertes ajánlattevőként szerződő fél által a teljesítésbe bevont alvállalkozóra vonatkozó adatok:** | |
| neve: |  |
| székhelye: |  |
| adószáma: |  |
| számlaszáma: |  |
| az ellenszolgáltatás nettó összegéből az adott alvállalkozót megillető összeg – a Kbt. 138. § (1) és (5) bekezdésében foglaltakra figyelemmel – a szerződés szerinti pénznemben meghatározva: |  |
| a nyilatkozat kelte napján szerepel-e a 2003. évi XCII törvény 36/A §-a szerinti köztartozásmentes adózói nyilvántartásában: | Igen Nem[[6]](#footnote-6) |
| a Kbt. 62. § (1) bekezdés g)-k) illetve m) pontjában meghatározott kizáró ok fennáll-e: | Igen Nem[[7]](#footnote-7) |
| A számlázási ügyekben a kapcsolattartó neve: |  |
| kapcsolattartó telefonszáma: |  |
| kapcsolattartó e-mail címe: |  |

A nyilatkozathoz mellékelem az álatalam a teljesítésbe bevont alvállalkozó átláthatósági nyilatkozatát.

Nyilatkozom, hogy a számla benyújtásakor, azzal egyidejűleg átadom a számla kifizetésének időpontjától számított 30 napnál nem régebbi adóigazolásokat mind az általam képviselt cégre, mind az általam a teljesítésbe bevont alvállalkozóra vonatkozóan.[[8]](#footnote-8)

Kelt: ……………………..

A nyilatkozatot tevő **nyertes ajánlattevőként szerződő fél (felek) aláírása** (cégnév, cégjegyzésre jogosult aláíró neve, titulusa, aláírása):

Nyilatkozom, hogy a jelen nyilatkozatban a nyertes ajánlattevő által feltüntetett adatok rám vonatkozóan helyesek, azokkal egyetértek:

Kelt:………………………

A nyilatkozatot tevő nyertes ajánlattevőként szerződő fél (felek) által **a teljesítésbe bevont alvállalkozó aláírása** (cégnév, cégjegyzésre jogosult aláíró neve, titulusa, aláírása):

Melléklet: az alvállalkozó átláthatósági nyilatkozata

Országgyűlés Hivatala ……………….. (szervezeti egység neve) záradéka:[[9]](#footnote-9)

Az 1./2013. OHF szabályzat 31. pontja alapján a számlabefogadás során ellenőriztem a kiállított számla, a teljesítés igazolás, a nyilatkozat, valamint az ajánlattevő nyilatkozatában szereplő alvállalkozó, illetve a vele munkaviszonyban vagy egyéb foglalkoztatási jogviszonyban nem álló szakember(ek) egyezőségét.

Kelt:………………………………

A számlabefogadással érintett **szervezeti egység vezetőjének aláírása** (neve, titulusa, aláírása)

1. A szerződéstervezet tárgya a részajánlat tárgyától függően kerül meghatározásra. [↑](#footnote-ref-1)
2. A megfelelő információt kérjük feltüntetni, a többit törölni. [↑](#footnote-ref-2)
3. Az alvállalkozók száma szerint bővítendő [↑](#footnote-ref-3)
4. Legkésőbb a teljesítés igazolásáig kell benyújtani. Több ajánlattevő / alvállalkozó esetében mindegyikre külön-külön nyilatkozat kell kitölteni és benyújtani. [↑](#footnote-ref-4)
5. A megfelelőt kérjük aláhúzni. [↑](#footnote-ref-5)
6. A megfelelőt kérjük aláhúzni. [↑](#footnote-ref-6)
7. A megfelelőt kérjük aláhúzni. [↑](#footnote-ref-7)
8. Abban az esetben kell mellékelni, amennyiben a nyertes ajánlattevő vagy a teljesítésbe bevont alvállalkozó nem szerepel az Art. 36/A §-a szerinti köztartozásmentes adózói adatbázisban. [↑](#footnote-ref-8)
9. A számla befogadásakor kell a számlát befogadó szervezeti egységnek záradékolnia. [↑](#footnote-ref-9)